Príloha č. 4

**(Návrh)**

 **RÁMCOVÁ DOHODA**

***„Prenájom stroja na zametanie a vysávanie komunikácií“***v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 262 zákona č. 513/1991 Zb. Obchodného zákonníka v  znení neskorších predpisov (ďalej v texte ako „dohoda“)

**Článok I**

**Zmluvné strany**

**1. Nájomca:**

Názov: Mestská časť Bratislava-Vrakuňa

Sídlo: Šíravská 7, 821 07 Bratislava

Štatutárny zástupca: JUDr. Ing. Martin Kuruc, starosta

IČO: 00603295

DIČ: 2020840118

Bankové spojenie: Všeobecná úverová banka, a.s.

Číslo účtu: SK30 0200 0000 0000 0442 4062

Kontatná osoba: Ing. Ján Lalík

E-mail: jan.lalik@vrakuna.sk

(ďalej len „**nájomca**“ alebo „**mestská časť**“)

**a**

 **2. Prenajímateľ**:

Názov:

Sídlo:

Štatutárny zástupca:

IČO:

DIČ:

IČ DPH:

Zapísaný v:

Bankové spojenie:

Číslo účtu:

Telefón/fax:

Kontaktná osoba:

E-mail:

(ďalej len „**prenajímateľ**“ )

Pre účely tejto dohody sa nájomca a prenajímateľ označujú tiež spoločne aj ako „zmluvné strany“.

**Článok II**

**Úvodné ustanovenia**

1. Podkladom na uzavretie tejto dohody je výsledok verejného obstarávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom **Prenájom stroja na zametanie a vysávanie komunikácií** **č. 2** vyhlásenú verejným obstarávateľom, ktorým je mestská časť Bratislava-Vrakuňa, dňa 07. 07. 2021.
2. Prenajímateľ je úspešným uchádzačom v procese verejného obstarávania na predmet zákazky.
3. Zmluvné strany týmto vyhlasujú, že sú spôsobilé dohodu uzatvoriť a plniť záväzky z nej vyplývajúce.

**Článok III**

**Predmet dohody**

1. Predmetom dohody je nájom zametacieho stroja bez obsluhy v počte 1 kus na zametanie a následné vysávanie komunikácií v správe alebo vo vlastníctve mestskej časti s predpokladaným počtom 500 motohodín počas trvania tejto dohody v súlade s ,,Opisom predmetu zákazky“, ktorý tvorí neoddeliteľnú Prílohu č. 1 tejto dohody (ďalej aj ako ,,predmet nájmu“ alebo „zametací stroj“) v rozsahu a obsahu víťaznej súťažnej ponuky prenajímateľa zo dňa .........., ktorá tvorí neoddeliteľnú Prílohu č. 2 tejto dohody a za podmienok dohodnutých v tejto dohode.
2. Prenajímateľ sa na základe tejto dohody zaväzuje prenajať nájomcovi zametací stroj v zmysle predchádzajúceho ods. tohto článku dohody podľa technickej špecifikácie, ktorý tvorí neoddeliteľnú Prílohu č. 3 tejto dohody.
3. Prenajímateľ sa zaväzuje po dobu trvania tejto dohody poskytnúť do užívania nájomcovi zametací stroj podľa ods. 1 a ods. 2 tohto článku dohody na základe čiastkových objednávok vystavených nájomcom, zaslaných prenajímateľovi a za podmienok dohodnutých v tejto dohode.
4. Nájomca sa zaväzuje za riadne a včas poskytnutý zametací stroj podľa tejto dohody zaplatiť dohodnuté nájomné podľa článku V tejto dohody.

**Článok IV
Miesto, čas a spôsob plnenia**

1. Prenajímateľ sa zaväzuje prenajímať objednávateľovi zametací stroj podľa tejto dohody v stave spôsobilom na jeho riadne užívanie a to v termínoch stanovených v jednotlivých čiastkových objednávkach prenajímateľa.
2. Zmluvné strany sa dohodli, že nájom zametacieho stroja sa bude uskutočňovať na základe skutočných potrieb objednávateľa počas trvania tejto dohody uvedenej v článku VIII ods. 1 tejto dohody a to na základe čiastkových písomných alebo e-mailových objednávok nájomcu zaslaných prenajímateľovi na kontakty uvedené v článku I tejto dohody minimálne jeden týždeň pred nájomcom požadovaným nájmom zametacieho stroja. Nájomca v čiastkovej objednávke uvedie najmä, nie však výlučne požadovaný termín a čas odovzdania a prevzatia užívaniaschopného zametacieho stroja podľa tejto dohody v mieste nájmu: Stredisko VPS, Ihličnatá 7, 821 07 Bratislava, mestská časť Bratislava-Vrakuňa.
3. Odovzdanie a prevzatie resp. vrátenie zametacieho stroja medzi nájomcom a prenajímateľom sa uskutoční v priestoroch nájomcu: Stredisko VPS, Ihličnatá 7, 821 07 Bratislava, mestská časť Bratislava-Vrakuňa. O odovzdaní a prevzatí, resp. vrátení zametacieho stroja sa vyhotoví písomný protokol, ktorý bude obsahovať špecifikáciu zametacieho stroja,  popis jeho technického stavu, prípadné poškodenia a počet aktuálnych motohodín. Písomný protokol bude podpísaný poverenými zástupcami oboch zmluvných strán. Rozdiel v počte motohodín (t. j. rozdiel motohodín uvedený pri odovzdaní zametacieho stroja zo strany prenajímateľa nájomcovi a počtom motohodín uvedených pri vrátení zametacieho stroja zo strany nájomcu prenajímateľovi) bude tvoriť podklad k fakturácii nájomného za užívanie zametacieho stroja nájomcom.
4. Nájomca si vyhradzuje právo neprevziať zametací stroj v prípade, ak nebude zametací stroj riadne užívaniaschopný alebo ak nebude odovzdaný spolu s podpísaným odovzdávajúcim a preberacím protokolom a nebude obsahovať náležitosti podľa ods. 3 tohto článku dohody.
5. Odovzdanie a prevzatie, resp. vrátenie zametacieho stroja sa uskutoční za prítomnosti poverených zástupcov nájomcu a prenajímateľa. Preberací protokol podpísaný poverenými zástupcami oboch zmluvných strán tvorí neoddeliteľnú súčasťou každej čiastkovej faktúry.

**Článok V**

**Nájomné a platobné podmienky**

1. Nájomné za riadne poskytnutie predmetu nájmu podľa tejto dohody je stanovené ako cena jednotková v sume ..... Eur bez DPH/1 motohodina v zmysle víťaznej cenovej ponuky prenajímateľa zo dňa ...... na základe výsledkov verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a v súlade so zákonom NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa zákon o cenách vykonáva.
2. Cena za nájomné podľa predchádzajúceho odseku tejto dohody je konečná, nemenná, platná a záväzná počas celej doby trvania dohody. V nájomnom uvedenom v  ods. 1 tohto článku dohody je zahrnutá najmä doprava, bezplatný pravidelný servis, ktorý bude zabezpečovať prenajímateľ vrátane nevyhnutného materiálu alebo bežné opravy zametacieho stroja spôsobené jeho prevádzkou.
3. Nájom zametacieho stroja sa bude uskutočňovať priebežne podľa potrieb nájomcu počas doby trvania tejto dohody na základe čiastkových objednávok podľa článku III. tejto dohody.
4. Fakturácia za nájom zametacieho stroja bude raz mesačne k poslednému dňu v mesiaci, v ktorom bude stroj prenajatý nájomcom. Prenajímateľ si bude k jednotkovej cene za predmet nájmu účtovať DPH v aktuálnej sadzbe podľa všeobecne záväzných právnych predpisov platných v čase zdaniteľného plnenia.
5. Nevyhnutnou súčasťou každej čiastkovej faktúry je písomný protokol o odovzdaní a prevzatí, resp. vrátení zametacieho stroja podľa článku IV tejto dohody, ktorý bude jej neoddeliteľnou prílohou a bude obsahovať počet motohodín za riadne užívanie zametacieho stroja nájomcom.
6. Splatnosť každej čiastkovej faktúry vystavenej v súlade s touto dohodou je 30 dní odo dňa jej doručenia nájomcovi. Dňom úhrady faktúry je deň odpísania finančných prostriedkov z účtu nájomcu.
7. Nájomca má právo faktúru vrátiť, v prípade ak nie je vystavená v súlade s touto dohodou, resp. nebude po stránke vecnej alebo formálnej správne vyhotovená alebo ak nebude mať všetky náležitosti platného daňového dokladu. V tomto prípade sa dňom vrátenia faktúry preruší plynutie lehoty jej splatnosti a nová lehota splatnosti faktúry začne plynúť doručením opravenej faktúry nájomcovi.
8. Ak sa prenajímateľ, ktorý v momente uzavretia tejto dohody nie je platiteľom DPH, stane po uzavretí dohody platiteľom DPH, cena uvedená v ods. 1 tohto článku dohody sa bude považovať za cenu s DPH od vzniku povinnosti prenajímateľa odvádzať DPH.

**Článok VI**

 **Práva a povinnosti zmluvných strán**

1. Prenajímateľ je povinný:

* 1. vykonať obhliadku a servis zametacieho stroja do 3 pracovných hodín od nahlásenia poruchy nájomcom,
	2. hradiť všetky náklady vyplývajúce z pravidelného servisu zametacieho stroja vrátane výmeny, resp. opravy nevyhnutného vadného materiálu, spôsobom aby nezasahoval do riadneho užívania zametacieho stroja nájomcom.
1. Nájomca je povinný:
	1. prevziať užívaniaschopné zametací stroj na dohodnutom mieste a v dohodnutom čase a  v súlade s technickými podmienkami na jeho riadnu prevádzku,
	2. zdržať sa neoprávnených servisných zásahov do zametacieho stroja, ktoré je oprávnený vykonávať len prenajímateľ,
	3. hradiť bežné opravy zametacieho stroja spôsobené jeho prevádzkou,
	4. umožniť prenajímateľovi vykonanie kontroly a údržby zametacieho stroja vo vzájomne dohodnutej lehote,
	5. v prípade poruchy zametacieho stroja obratom informovať prenajímateľa.
2. Nájomca nie je oprávnený dať do užívania tretej osobe zametací stroj bez predchádzajúceho písomného súhlasu prenajímateľa.
3. Zmluvné strany sa dohodli, že nájomca na vlastné náklady a vlastnú zodpovednosť zabezpečí likvidáciu odpadu, ktorý vznikne v súvislosti so zametaním komunikácii.
4. V prípade vzniku škody preukázateľne spôsobenej zavinením nájomcu, resp. neodbornou manipuláciou nájomcu je nájomca povinný túto škodu nahradiť.
5. Každá zo zmluvných strán sa zaväzuje určiť kontaktnú/é osobu/y, ktorá/é bude/ú technicky zabezpečovať všetky činnosti súvisiace s plnením tejto dohody:

a) za prenajímateľa: ................., e-mail, tel: ......................... .

b) za nájomcu: Ing. Ján Lalík, jan.lalik@vrakuna.sk, tel: 02 45 24 55 65 alebo 0911 543 541.

7. Zmluvné strany sa zaväzujú bez zbytočného odkladu navzájom si oznamovať všetky skutočnosti, ktoré by mohli mať vplyv na riadne plnenie tejto dohody.

**Článok VII**

**Sankcie a podstatné porušenie dohody**

1. V prípade akejkoľvek vady zametacieho stroja túto riešia operatívne v prvom rade oprávnení zamestnanci prenajímateľa a nájomcu. Pokiaľ nedôjde k zjednaniu nápravy a odstráneniu takejto vady v lehote stanovenej nájomcom, prípadne sa vada opakuje, je nájomca oprávnený uplatniť si reklamáciu u prenajímateľa a to písomnou formou aj s popisom vady ako sa táto prejavuje. Prenajímateľ sa zaväzuje takto uplatnenú vadu odstrániť vo v náhradnej lehote stanovenej nájomcom.
2. V prípade omeškania prenajímateľa so zabezpečením zametacieho stroja vo vzájomne dohodnutej lehote a to podľa tejto dohody, je prenajímateľ povinný zaplatiť nájomcovi zmluvnú pokutu v sume 300,00 Eur za každý i začatý deň omeškania. Úhradou zmluvnej pokuty nie je dotknutý nárok nájomcu na náhradu škody, ktorá mu vznikla z dôvodu takéhoto omeškania prenajímateľa.
3. V prípade omeškania prenajímateľa s odstránením vady zametacieho stroja v náhradnej lehote podľa predchádzajúceho ods. 1 tohto článku dohody uhradí prenajímateľ nájomcovi zmluvnú pokutu vo výške 100,00 Eur za každý i začatý deň omeškania. Uplatnením zmluvnej pokuty nie je dotknutý nárok nájomcu na náhradu škody, ktorá mu vznikla z dôvodu omeškania prenajímateľa.
4. Za podstatné porušenie tejto dohody prenajímateľom sa považuje opakované, t.j. aspoň v dvoch prípadoch nasledujúcich po sebe, neplnenie záväzkov prenajímateľa podľa tejto dohody, a to napriek písomnému upozorneniu zo strany nájomcu a takéto konanie prenajímateľa, je podstatným porušením tejto dohody  s následkami podľa ust. § 345 ods. 2 Obchodného zákonníka.

**Článok VIII**

**Doba a ukončenie platnosti dohody**

1. Táto dohoda sa uzatvára na dobu určitú 12 mesiacov odo dňa nadobudnutia platnosti tejto dohody alebo do vyčerpania finančného limitu stanoveného nájomcom vo výške 15 000,00 Eur bez DPH, podľa toho ktorá z uvedených skutočností nastane skôr.
2. Platnosť tejto dohody končí najmä nie však výlučne:

a) uplynutím doby stanovenej v ods.1 tohto článku dohody,

b) výpoveďou ktoroukoľvek zo zmluvných strán bez udania dôvodu s výpovednou lehotou 1 mesiac, ktorá začína plynúť od prvého dňa mesiaca nasledujúceho po mesiaci, v ktorom bola výpoveď doručená druhej zmluvnej strane,

c) odstúpením od tejto dohody v súlade s príslušnými právnymi predpismi. Zmluvné strany sa dohodli, že od tejto dohody je možné odstúpiť len z nasledovných dôvodov:

c.1) nájomca je oprávnený od tejto dohody odstúpiť v prípade ak prenajímateľ najmenej v dvoch prípadoch je v omeškaní s riadnym odovzdaním zametacieho stroja nájomcovi podľa tejto dohody alebo je v omeškaní s odovzdaním zametacieho stroja v lehote uvedenej v čiastkovej objednávke nájomcu,

c.2) prenajímateľ je oprávnený od tejto dohody odstúpiť v prípade ak nájomca mešká s uhradením nájomného za riadne užívanie zametacieho stroja podľa tejto dohody o viac ako 30 dní a to aj napriek tomu, že mu bola poskytnutá dodatočná lehota na úhradu alebo v prípade ak nájomca úmyselne poškodzuje alebo neodborne manipuluje so zametacím strojom a hrozí úplné poškodenia alebo zničenie zametacieho stroja.

1. Písomné odstúpenie od tejto dohody musí byť oprávnenou zmluvnou stranou odôvodnené a riadne doručené druhej zmluvnej starne, inak je neplatné. Odstúpenie od tejto dohody je účinné dňom nasledujúcim po jeho doručenia druhej zmluvnej starne. K tomuto dňu táto dohoda zaniká od počiatku.

**Článok IX
Záverečné ustanovenia**

1. Táto dohoda nadobúda platnosť dňom jej podpísania oprávnenými zástupcami štatutárnych orgánov oboch zmluvný strán a účinnosť dňom nasledujúcim po dni jej zverejnenia na webovom sídle nájomcu.
2. Táto dohoda môžu byť zmenená, resp. upravovaná len písomnou formou číslovaných dodatkov k tejto dohode podpísaných oprávnenými zástupcami štatutárnych orgánov oboch zmluvný strán a v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
3. Právne vzťahy založené na základe tejto dohody sa riadia právnymi
predpismi Slovenskej republiky a spory z tejto dohody sa zmluvné strany zaväzujú prednostne riešiť predovšetkým mimosúdnou cestou.
4. Táto dohoda je vyhotovená v 6 identických rovnopisoch, z ktorých nájomca obdrží po ich podpísaní oprávnenými zástupcami štatutárnych orgánov oboch zmluvný strán 4 rovnopisy a prenajímateľ obdrží 2 rovnopisy.
5. Zmluvné strany prehlasujú, že sú si vedomé existencie práv a povinností vyplývajúcich z ustanovenia § 47a a následne Občianskeho zákonníka v platnom znení a §5 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 18/2018 Z. z. o ochrane osobných údajov a o zmene a doplnení niektorých zákonov a znení neskorších predpisov.
6. V prípade, že sú alebo by sa mali stať jednotlivé ustanovenia tejto dohody alebo časti jednotlivých ustanovení tejto dohody neplatnými nie je tým dotknutá platnosť jej ostatných ustanovení. Zmluvné strany sú povinné nahradiť neplatné ustanovenia platnými ustanoveniami, ktoré najviac zodpovedajú zmyslu a účelu neplatných ustanovení.
7. Neoddeliteľnými prílohami tejto dohody sú:

 Príloha č. 1 – Opis predmetu zákazky

 Príloha č. 2 – Návrh na plnenie kritérií (súťažná ponuka) zo dňa ....

Príloha č. 3 – Technická špecifikácia zametacieho stroja

V Bratislave, dňa ..................... V .........................., dňa ...............

Za nájomcu: Za prenajímateľa:

.................................................... .............................................

 JUDr. Ing. Martin Kuruc starosta